Source: https://www.edilex.fi/artikkelit/11716?classIds%5B%5D=496&classIds%5B%5D=497&classIds%5B%5D=498&classIds%5B%5D=499&classIds%5B%5D=500&offset=1&perpage=100&sort=timeasc&typeIds%5B%5D=159&searchSrc=30&advancedSearchKey=612970
Timestamp: 2020-07-07 00:10:26+00:00
Document Index: 619195

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n', '§ 1']

Rikesakko – nykyisen ja tulevan sääntelyn vertail... | EDILEX
Rikesakko – nykyisen ja tulevan sääntelyn vertailua
Artikkelissa pyritään valaisemaan olennaisimpia eroja nykyisen ja tulevan rikesakkosääntelyn välillä. Voimassa olevan lain mukaan rikesakko on lievin yleinen rangaistuslaji (RL 6:1.1), joka on otettu osaksi seuraamusjärjestelmää vuonna 1983. Rikesakko on käytännössä vaihtoehto sakkorangaistukselle. Voimassa olevia tuomioistuimen ulkopuolisia summaarisia menettelyjä tullaan korvaamaan yhdellä uudella menettelyllä, josta säädetään sakon ja rikesakon määräämisestä annetussa laissa (754/2010). Voimaan tuleva laki ei olennaisesti muuta rikesakon asemaa rangaistuksena.
Edelleenkin rikesakko toimii tietyn rikoksen rangaistuksena vain, jos niin on erikseen säädetty. Vaikka uudistuksen keskeisimpänä osana voidaan pitää menettelylainsäädännön uudistamista, samassa yhteydessä tehtiin myös huomion arvoisia muutoksia. Esiin voidaan nostaa ensinnäkin se, että jos teko on rikesakkorikkomus, siitä ei voida tuomita muuta rangaistusta kuin rikesakko, paitsi jos teko täyttää toisen tunnusmerkistön. Lähtökohtaisesti sakkovaihtoehto ei ole enää jatkossa käytettävissä. Toinen huomattava muutos nykytilaan verrattuna on se, että jatkossa rikesakko voidaan paitsi määrätä uudessa summaarisessa menettelyssä, myös tuomita tuomioistuimessa. Lisäksi tulevan lain mukaan useammasta rikesakosta määrätään pääsääntöisesti yhteinen rikesakkorangaistus.
Rikosoikeudellinen seuraamus - Sakko
Laki rikesakkorikkomuksista (kumottu)
Rikoslaki, 6 luku 1 § 1 mom., 2 a luku
Laki rikesakkomenettelystä (kumottu)